CELEX: 62016TN0730
Language: el
Date: 2016-10-13 00:00:00
Title: Υπόθεση T-730/16: Προσφυγή της 13ης Οκτωβρίου 2016 — Espírito Santo Financial Group κατά ΕΚΤ

12.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 462/35
            
         Προσφυγή της 13ης Οκτωβρίου 2016 — Espírito Santo Financial Group κατά ΕΚΤ
   (Υπόθεση T-730/16)
   (2016/C 462/45)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Espírito Santo Financial Group SA (Πόλη του Λουξεμβούργου, Λουξεμβούργο) (εκπρόσωποι: R. Oliveira και S. Estima Martins, δικηγόροι)
   
      Καθής: Ευρωπαϊκή Κεντρική Τράπεζα (ΕΚΤ)
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την εκδοθείσα βάσει της αποφάσεως ECB/2004/3 απόφαση της ΕΚΤ, της 31ης Αυγούστου 2016, περί μη παροχής πλήρους προσβάσεως, αφενός, στην απόφαση της ΕΚΤ, της 1ης Αυγούστου 2014, με την οποία ανεστάλη το καθεστώς της Banco Espírito Santo S.A. ως αντισυμβαλλόμενου μέρους σε πράξεις νομισματικής πολιτικής του Ευρωσυστήματος και με την οποία υποχρεώθηκε η εν λόγω τράπεζα να εξοφλήσει πλήρως το χρέος της στο Ευρωσύστημα, και, αφετέρου, σε συναφή έγγραφα ή συναφείς αποφάσεις οργάνων της ΕΚΤ·
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει έξι λόγους ακυρώσεως.
   
               1.
            
            
               Με τον πρώτο λόγο προβάλλεται ότι η προσβαλλόμενη απόφαση περί μη παροχής προσβάσεως στα στοιχεία τα οποία είχαν ζητηθεί και περιλαμβάνονταν σε αποφάσεις του Διοικητικού Συμβουλίου πρέπει να ακυρωθεί, διότι εκδόθηκε κατά παράβαση της υποχρεώσεως αιτιολογήσεως.
            
         
               2.
            
            
               Με τον δεύτερο λόγο προβάλλεται ότι η προσβαλλόμενη απόφαση περί μη παροχής προσβάσεως στα στοιχεία τα οποία είχαν ζητηθεί και περιλαμβάνονταν σε αποφάσεις του Διοικητικού Συμβουλίου πρέπει να ακυρωθεί, διότι η ΕΚΤ ερμήνευσε πεπλανημένα και, ως εκ τούτου, παρέβη το άρθρο 4, παράγραφος 1, στοιχείο α', πρώτη, δεύτερη και έβδομη περίπτωση, της αποφάσεως ECB/2004/3.
            
         
               3.
            
            
               Με τον τρίτο λόγο προβάλλεται ότι η προσβαλλόμενη απόφαση περί μη παροχής προσβάσεως σε επιπρόσθετα στοιχεία τα οποία περιλαμβάνονταν στις προτάσεις της Εκτελεστικής Επιτροπής πρέπει να ακυρωθεί, διότι εκδόθηκε κατά παράβαση της υποχρεώσεως αιτιολογήσεως.
            
         
               4.
            
            
               Με τον τέταρτο λόγο προβάλλεται ότι η προσβαλλόμενη απόφαση περί μη παροχής προσβάσεως σε επιπρόσθετα στοιχεία τα οποία περιλαμβάνονταν στις προτάσεις της Εκτελεστικής Επιτροπής πρέπει να ακυρωθεί, διότι η ΕΚΤ ερμήνευσε πεπλανημένα και, ως εκ τούτου, παρέβη το άρθρο 4, παράγραφος 1, στοιχείο α', δεύτερη και έβδομη περίπτωση, της αποφάσεως ECB/2004/3.
            
         
               5.
            
            
               Με τον πέμπτο λόγο προβάλλεται ότι η προσβαλλόμενη απόφαση περί μη παροχής προσβάσεως σε επιπρόσθετα στοιχεία τα οποία περιλαμβάνονταν στις προτάσεις της Εκτελεστικής Επιτροπής πρέπει να ακυρωθεί, διότι η ΕΚΤ ερμήνευσε πεπλανημένα και, ως εκ τούτου, παρέβη το άρθρο 4, παράγραφος 2, πρώτη περίπτωση, της αποφάσεως ECB/2004/3.
            
         
               6.
            
            
               Με τον έκτο λόγο προβάλλεται ότι η προσβαλλόμενη απόφαση περί μη παροχής προσβάσεως σε επιπρόσθετα στοιχεία τα οποία περιλαμβάνονταν στις προτάσεις της Εκτελεστικής Επιτροπής πρέπει να ακυρωθεί, διότι η ΕΚΤ ερμήνευσε πεπλανημένα και, ως εκ τούτου, παρέβη το άρθρο 4, παράγραφος 3, της αποφάσεως ECB/2004/3.